નવા વર્ષે ગુજરાતી ભાષાના વાંચનનો વ્યાપ વધે, નવી રચનાઓ અને નવનિર્મિત કૃતિઓ સર્જનોથી અનેકો બ્લોગ છલકાય અને સર્વને સહજતાથી ઉપલબ્ધ આ માધ્યમનો મહત્તમ લાભ ભાષાના મૂળભૂત સ્વરૂપને જાળવવા અને તેના વિકાસ માટે થઇ શકે એવી અપેક્ષાઓ અસ્થાને નહીં ગણાય. નેટ એટલે જાળ, આ જાળમાં સ્વેચ્છાએ બંધાયેલા માછલાં એટલે આપણે સૌ, આમ જ એક તાંતણે બંધાયેલા રહી શકીએ, વધી શકીએ, વિસ્તરી શકીએ એવી શુભકામનાઓ સાથે નવા વર્ષે વિચારોનો આ પ્રથમ લેખ અહીં પૂર્ણ કરું છું.